Hodmezėvašarhėjus

Hodmezėvašarhėjus () – miestas pietryčių Vengrijoje, Dunojaus vidurupio lygumoje, Čongrade, į šiaurės rytus nuo Segedo, į rytus nuo Tisos upės. 
Vystoma metalo, medienos apdirbimo, mašinų, tiksliųjų prietaisų (tarp jų – svarstyklių), statybinės keramikos gamyba, chemijos, popieriaus, odos ir avalynės, siuvimo, maisto (malimo, vyno) pramonė, dailieji amatai (puodininkystė). Hodmezėvašarhėjaus apylinkėse trykšta šarminės karštosios versmės (temperatūra iki 42 °C). Yra porceliano muziejus, dvi evangelikų reformatų (1723 ir 1791–1799 m. statybos), stačiatikių (pastatyta XVIII a.) bažnyčios.

 Istorija 
Miesto pavadinimas reiškia „bebrų lauko (prekybinis) miestelis“. Hodmezėvašarhėjus įkurtas XV a. sujungus keletą kaimų į prekybinį miestelį (minimas nuo 1437 m.).

XX a. pr. įrengta kanalų sistema leido plėtoti žemės ūkį.

 Miestų partnerystė 
  Baja, Vengrija
  Hatvanas, Vengrija
  Kiškunhalašas, Vengrija
  Ozdas, Vengrija
  Valloris, Prancūzija
  Harlemermeris, Nyderlandai  Tamaras, Izraelis
  Kelmė, Lietuva
  Zgežas, Lenkija
  Chechingenas, Vokietija
  Aradas, Rumunija
  Torda, Rumunija  Baja Marė, Rumunija
  Senta, Serbija
  Solotvina, Ukraina
  Ulmas, Vokietija
  Debeliača, Serbija
  Vidinas, Bulgarija

 Šaltiniai 

Kategorija:Vengrijos miestai